⚙️ Miten ilmaiset VPN:t tienaavat rahaa?
Yleisin tapa, jolla ilmais-VPN:t ansaitsevat rahaa on mainostulojen kautta. Aina kun muodostat yhteyden, sinulle esitetään ponnahdusikkunoissa mainoksia muista tuotteista ja palveluista. Tämä voi tuntua käyttäjästä ymmärrettävästi ärsyttävältä, mutta niihin liittyy myös suurempi huolenaihe. Mainosohjelmiin liittyy aina myös seurantaa. Seuraajat tarkkailevat sitä, mitä teet verkossa, jotta sinulle voidaan kohdentaa osuvampia mainoksia. On sanomattakin selvää, että tämä tekee VPN-yhteydestä kaikkea muuta kuin anonyymin.

Ilmais-VPN:t myyvät toisinaan käyttäjien tietoja mainostajille. Ne tallentavat IP-osoitteen ohella muita yhteyteen liittyviä tietoja sekä pitävät kirjaa siitä, millä sivuilla käyttäjä vierailee. Tämä rikkoo räikeästi yksityisyyttä, ja voi vaarantaa myös käyttäjän turvallisuuden – riippuen siitä, mitä tietoja palvelu seuraa ja myy.

Harvinaisissa tapauksissa ilmais-VPN voi myydä tietoja eniten tarjoavalle, jolloin tietosi voivat päätyä kyberrikollisten käsiin. Vaikka tämä ei olekaan kovin yleistä, riskin mahdollisuus on kuitenkin hyvä tiedostaa, jos harkitset ilmaisen VPN-palvelun hankkimista.
fi
❓ Ovatko VPN:t laillisia?
VPN:t ovat laillisia useimmissa maissa. VPN:n käyttäminen oikean IP-osoitteen piilottamiseen ja arkaluonteisten tietojen suojaamiseen on laillista. Joissakin maissa - kuten Kiinassa ja Venäjällä - joissa Internetin käyttöä rajoitetaan ankarasti, muiden kuin hallitusten hyväksymien VPN:ien käyttöä on rajoitettu tai se on kielletty kokonaan. Tämä johtuu siitä, että nämä VPN:t eivät ole lain mukaan velvoitettuja luovuttamaan tietoja käyttäjistä hallituksen viranomaisille.

VPN:n käyttäminen laittomiin tarkoituksiin, kuten tekijänoikeuksilla suojatun materiaalin lataamiseen tai levittämiseen, hakkeroimiseen, kyberstalkkaamiseen ja kiellettyjen esineiden ja asioiden myymiseen ja ostamiseen pimeässä verkossa on laitonta.
fi
❔ Voinko käyttää ilmaisilla VPN:illä suosittuja suoratoistopalveluita, kuten Disney Plussaa, BBC iPlayeria, Hulua tai Popcorn Timea Suomessa?
Useimmat ilmaiset VPN:t eivät toimi suosittujen suoratoistopalveluiden kanssa, mutta tietyillä palveluilla voi katsoa BBC iPlayeria ja Hulua. Tämä johtuu siitä, että ilmais-VPN:illä ei ole käytössä riittävän tehokasta teknologiaa, joilla ne voisivat kiertää tiukimpia tunnistustekniikoita, joiden avulla suoratoistopalvelut estävät käyttäjiä katsomasta suoratoistopalveluita muista maista.

Disney+ estää VPN:t tehokkaasti, joten useimmilla palveluilla sen katsominen ei onnistu. Suosittelen kokeilemaan ExpressVPN:ää katsoaksesi Disney+:aa ilmaiseksi 30 päivän ajan.

Popcorn Timen kaltaisia palveluita, joka tukee tiedostojen jakamista tallentamatta mitään käyttäjän laitteelle, ei ole rajoitettu sijainnin perusteella. Mutta P2P-tiedostojen jakamisessa tulee noudattaa erityistä varovaisuutta, jotta tiedot säilyvät anonyymeinä. Suosittelemani ilmaiset VPN:t käyttävät armeijatason salausta tietojen suojaamiseksi – mutta kaistanleveyttä koskevat rajoitukset tuovat luonnollisesti myös rajoituksia suoratoistoon. Jos haluat suoratoistaa videoita ja ladata torrentteja ilman rajoituksia, on parempi käyttää maksullista VPN:ää.
fi
💰 Voinko katsoa Netflixiä ilmaisilla VPN:illä Suomessa?
Netflixiä voi katsoa joillakin ilmaisilla VPN:illä – mutta en suosittele sitä turvallisuusriskien ja palvelun huonon laadun takia.

Vain hyvin harvat ilmaiset VPN-palvelut pystyvät poistamaan Netflixin alue-estot – ja nämäkin ovat yleensä hitaita. Ilmaispalveluiden yhteys pätkii, jolloin video voi pyöriä viiveellä tai jumittua puskuroimaan pitkiksi ajoiksi. Nämä palvelut esittävät myös ärsyttäviä mainoksia, rajoittavat datan käyttöä, eivätkä anna suoratoistaa HD-laadulla. Lisäksi monet ilmaiset VPN:t altistavat käyttäjän vakaville turvallisuusuhille.

Jos haluat yhdistää Netflixiin nopeasti, suoratoistaa HD-laadulla ja välttyä pätkiviltä videoilta, älä käytä ilmaispalvelua. Kaikista testaamistani ilmais-VPN:istä ainoastaan premium-palvelut tarjosivat sujuvan suoratoistokokemuksen. Tämä johtuu siitä, että niillä on enemmän resursseja investoida teknologian päivittämiseen kiertääkseen Netflixin tunnistustekniikat – eivätkä ilmaiset VPN:t yksinkertaisesti pysty samaan.

Onneksi monet parhaat VPN:t Netflixille (kuten ExpressVPN, NordVPN ja Surfshark) tarjoavat 30 päivän rahat takaisin -takuun, joten voit käyttää niitä ilmaiseksi. CyberGhostilla on jopa vieläkin pidempi rahat takaisin -takuu – sitä voi kokeilla riskittä 45 päivän ajan.


Hotspot Shieldillä voi poistaa Netflixin estot Suomessa mutta käyttö on rajattu vain maksullisen palvelun tilaajille
Jos haluat käyttää ilmaista VPN:ää Netflixin katsomiseen Suomessa, paras vaihtoehto on ladata maksullinen VPN ilmaisella kokeilujaksolla. Nämä ovat ainoita palveluita, joiden avulla pääsee jatkuvasti käsiksi suoratoistopalveluihin. Monet maksulliset palvelut, jotka poistavat Netflixin alue-estot, tarjoavat 30 päivän rahat takaisin -takuun.

Näistä esimerkkeinä mm. ExpressVPN, NordVPN ja CyberGhost.
fi
💻 Millä laitteilla ilmaisia VPN:iä voi käyttää?
Ilmaisia VPN:iä voi käyttää useilla eri laitteilla, mutta usein vaihtoehdot ovat rajallisemmat maksullisiin versioihin verrattuna. Katso seuraavat suositukset tarkistaaksesi, mitkä ilmaiset VPN:t ovat yhteensopivia laitteesi kanssa:


 	iPhonet ja iPadit
 	Android-laitteet
 	Windows-tietokoneet
 	Mac-tietokoneet
fi
📍 Toimivatko ilmaiset VPN:t Kiinassa?
Lyhyt vastaus on: kyllä. Joillakin ilmaisilla VPN:illä voi käyttää nettiä Kiinassa, mutta niiden kanssa tulee olla erittäin varovainen. Kiinan lainsäädännössä on tiukkoja säädöksiä Internet-sensuuria koskien. Jos jäät kiinni rajoitetun sisällön käyttämisestä, sillä voi olla vakavia seurauksia.

Olen testannut kymmeniä VPN:iä, ja edes kaikki parhaiksi luokittelemani VPN-palvelut - kuten NordVPN ja CyberGhost – eivät toimi Kiinassa. Jopa ExpressVPN kamppailee toisinaan ”Kiinan suuren palomuurin” kiertämisessä.

Vaikka käyttäjät ovat päässeet Internetiin Kiinassa joidenkin ilmaisten VPN:ien avulla, niihin liittyy aina tiettyjä turvallisuuteen ja yksityisyyteen liittyviä puutteita. Toisin sanottuna Kiinan hallitus voi edelleen seurata toimintaasi Internetissä – ja rangaista lain rikkomisesta.

En suosittele ilmaisen VPN:n käyttämistä Kiinassa. ExpressVPN on erinomainen vaihtoehto, jos etsit luotettavaa VPN:ää Kiinaan - ja voit käyttää sitä ilmaiseksi 30 päivän rahat takaisin -takuun avulla.
fi
🔎 Ovatko ilmaiset VPN:t oikeasti turvallisia?
Suosittelemamme ilmaiset VPN:t ovat turvallisia. Niitä on testattu ja tutkittu tarkkaan, jotta on voitu varmistaa, etteivät ne vaaranna käyttäjien tietoja. Samaa ei kuitenkaan voi sanoa kaikista ilmais-VPN:istä, joista osalla on kyseenalaisia tietosuojakäytäntöjä, ja osa liitetään Kiinaan.

Jotkut ladatuimmista ilmaisista VPN:istä – kuten Snap VPN (yli 10 miljoonaa latausta) ja X-VPN (yli 5,5 miljoonaa latausta) – ovat kiinalaisten yritysten omistuksessa. Kiinalainen omistajuus puolestaan tarkoittaa, että näiden VPN:ien käyttäjiltä voidaan kerätä lokitiedostoja, heidän verkkotoimintaansa voidaan seurata, ja tietoja voidaan jakaa kolmansille osapuolille.

Käyttämällä jotain suosittelemistani ilmais-VPN:istä, voit olla varma siitä, että tietosi ovat turvassa ja verkkotoimintasi pidetään anonyyminä.
fi